Správa zo zahraničnej pracovnej cesty

1.	Účastníci ZPC:

Titul, meno a priezvisko:	Mgr. Elena Hrudková	
Pracovisko:	Ministerstvo školstva, vedy, výskumu a športu SR
Sekcia medzinárodnej spolupráce a európskych záležitostí (SMSEZ)

Stromová 1, 813 30 Bratislava	
Pracovné zaradenie:	hlavný radca	
Znalosť jazykov:	NJ, AJ

	

2.	Zahraničná pracovná cesta:

Štát:	Rakúsko 	
Mesto:	Viedeň	
Vykonaná v dňoch:	24.6.2016	
Prijímajúca organizácia:	Ekonomická univerzita Viedeň
	
Účel cesty:	Účasť na 86. zasadnutí riadiaceho grémia Akcie Rakúsko-Slovensko	
Spôsob financovania:	MŠVVaŠ SR + Akcia Rakúsko-Slovensko (ďalej len „Akcia“)

	
3.	Rámcový program pracovnej cesty:
9:00- Príchod na pôdu OeAD (partnerská organizácia v Rakúsku, poverená rovnakými úlohami ako SAIA, n.o.)
1.	Otvorenie zasadnutia
2.	Potvrdenie uznášaniaschopnosti grémia a odsúhlasenie programu dňa
3.	Správa vedúceho zasadnutia (aktivity od posledného zasadnutia)
4.	Štipendiá akcie (diplomanti, doktorandi, postdoktorandi)
5.	Projekty akcie
6.	Diskusia o smerovaní Akcie do ďalšej programovej fázy
7.	Dohodnutie termínu nasledujúceho zasadnutia
13:30 – Obed v blízkej reštaurácii
4.	Priebeh rokovaní
Dňa 24. júna sa na pôde OeAD vo Viedni konalo 86. zasadnutie riadiaceho grémia Akcie. Zasadnutie otvoril Mgr. Boris Mattoš, PhD.

	Prítomní členovia riadiaceho grémia:
Rakúski členovia	Slovenskí členovia	
Prof. (FH) Mag. Ludmila Waschak, 
Fachhochschule Burgenland GmbH, Eisenstadt
Univ. Prof. Dr.phil. Renate Hansen-Kokorus,
Universität Graz
Univ. Prof. Dr. Mikuláš Luptáčik,
Wirtschaftsuniversität Wien
Mag. Bernhard Plunger,
Österreichische Akademie der Wissenschaften, Wien
Dr. Felix Wilcek,
Bundesministerium für Wissenschaft, Forschung und Wirtschaft der Republik Österreich, Wien	Prof. Ing. Marián Dzimko, CSc.,
Žilinská univerzita v Žiline
Doc. Ing. Karol Jelemenský, CSc.,
Slovenská technická univerzita v Bratislave
Mgr. Boris Mattoš, PhD.,
Ekonomická univerzita v Bratislave
Mgr. Elena Hrudková,
Ministerstvo školstva, vedy, výskumu a športu Slovenskej republiky, Bratislava	
Ďalší prítomní:
	Mgr. Michal Fedák,  SAIA, n. o.
	Mag. Michael Schedl, OeAD-GmbH, Wien
Mgr. Daniela Kirdová, SAIA, n. o

Účasť na zasadnutí bola nadpolovičná (iba jeden člen sa nemohol zúčastniť), grémium teda bolo uznané za uznášaniaschopné.
Zástupca rakúskeho partnerského ministerstva (p.Wilcek) informoval o plánovaní obnovenia „imidžu“ troch Akcií, ktoré rakúska strana podporuje: Akcia Rakúsko-Slovensko, Rakúsko-Česko a Rakúsko-Maďarsko. V Rakúsku je momentálne Akcia všeobecne vnímaná tak, akoby sa od jej založenia v jej zameraní nič podstatné nezmenilo. V skutočnosti dnes ale podporuje spoluprácu výskumníkov a študentov ako aj skupín študentov z oblasti vysokého školstva vo väčšej miere ako v jej začiatkoch. Rakúska strana  sa chce v budúcnosti zaoberať novou marketingovou stratégiou všetkých troch Akcií. Všeobecne je totiž rakúskych uchádzačov o štipendiá Akcie menej ako uchádzačov z druhej strany. Rakúska strana zvažuje predovšetkým použitie nových médií (sociálne siete, reklama na internete), brožúry, kampane v printových a audiovizuálnych médiách či organizáciu špecifických seminárov. Pán Wilcek tiež informoval o zmenách ktoré sa týkajú všetkých štipendií, v súvislosti s novými predpismi ktoré vydalo rakúske Ministerstvo financií. Jeho cieľom je stransparentniť a zefektívniť použitie verejných financií transparentnejším a efektívnejším. Ide o nasledovné zmeny:
•	Navýšenie výšky štipendia v rámci Ernst-Mach štipendií (slovenskí uchádzači do Rakúska) pre doktorandov z 940 na 1050 Eur.
•	Veková hranica pre uchádzačov o štipendiá. (doktorandi a krátkodobé pobyty) bude neobmedzená - vo výzve bude potrebné upraviť text v tomto zmysle.
•	Nová špecifikácia oprávnených žiadateľov: Žiadateľ bude oprávnený uchádzať sa o štipendium, ak zdokladuje dostatočnú „aktivitu“ v štúdiu, t.j. získanie min. 5 ECTS kreditov v poslednom semestri.
•	Vo všeobecných podmienkach Akcie bude doplnená veta: „Štipendistom a štipendistkám nie je dovolená vedľajšia zárobková činnosť počas štipendijného pobytu v hosťujúcej krajine.“ 
Uvedené zmeny boli po hlasovaní v grémiu záväzne prijaté väčšinovým súhlasom. Aby sa zabezpečila reciprocita výšky štipendií, rozhodlo grémium navýšiť štipendium pre výskumné pobyty doktorandov aj pre uchádzačov z Rakúska na Slovensko.
Všetky zmeny nadobudnú platnosť v termíne od marca 2017.

Následne grémium posudzovalo prijaté žiadosti o štipendiá a projekty. V úvode SAIA, n.o. informovala že všetky naposledy schválené pobyty a projekty prebiehajú bez problémov. V prvej fáze boli žiadosti poslané členom grémia v dostatočnom časovom predstihu na posúdenie a ohodnotenie jednotlivých žiadostí. Na zasadnutí sa jednotlivé žiadosti konzultovali a bol vytvorený zoznam vybraných žiadostí o štipendium.

•	Štipendijné pobyty pre postdoktorandov:  z 8 prihlásených uchádzačov bolo schválených 7 (6 zo Slovenska a1 z Rakúska)
•	Letné kurzy: z 12 uchádzačov bolo 10 schválených, z toho 3 sa štipendia vzdali kvôli iným povinnostiam.
•	Krátkodobé pobyty: 5 uchádzačov (4 zo Slovenska a 1 z Rakúska), z toho boli priznané 2 štipendiá, 1 štipendium (z Rakúska) bolo zamietnuté kvôli formálnym nedostatkom a 2 prihlášky posunuté do ďalšieho výberu.
•	Projekty:
3 prihlásené projekty boli grémiom ohodnotené a všetky schválené. Z uvedeného počtu bola dvom projektom schválená znížená suma finančných prostriedkov v porovnaní s požadovanou, a to z dôvodu že žiadaná suma nebola v zhode s predpismi Akcie.
Upravené predpisy pre hodnotenie projektov, o ktorých sa rokovalo na predchádzajúcom zasadnutí grémia, boli schválené.
V záverečnej časti sa grémium venovalo prezentačnej činnosti Akcie na slovenskej strane (SAIA, n.o. vydáva bulletin v elektronickej i tlačenej podobe) a finančným otázkam (pravidelná správa o kontrole finančného hospodárenia Akcie). Termín a miesto ďalšieho zasadnutia boli predbežne určené na 25.11.2016 v Bratislave.

5.	Odporúčané závery a úlohy
	Ohodnotenie elektronických žiadostí, ktoré bude pre ďalšie zasadnutie sprístupňovať členom grémia SAIA, n.o. a OeAD. 
Termín: do najbližšieho zasadnutia grémia
Zodpovedný: SMSEZ - OBMS

6.	Prehľad prinesenej dokumentácie
Správa o činnosti za obdobie od posledného zasadnutia. Informácia o finančných prostriedkoch na štipendiá a projekty pre toto zasadnutie grémia. Zoznamy žiadateľov o štipendium podľa výsledkov hodnotenia žiadostí. Zoznamy žiadateľov o projektovú spoluprácu podľa výsledkov hodnotenia žiadostí.

7.	Prínos ZPC

Uskutočnený výber, hodnotenie a schválenie štipendií a projektov riadiacim grémiom. Posun v ďalšom smerovaní Akcie Rakúsko – Slovensko. Vzájomná výmena informácií medzi slovenskou a rakúskou stranou o aktuálnom stave spolupráce v rámci Akcie.

8.	Spôsob zverejnenia výsledkov

Správa bude zverejnená na internetovej stránke MŠVVaŠ SR. 

Súhlasím so zverejnením správy na internete.

Správu vypracovala:     Elena Hrudková, odbor bilaterálnej a multilaterálnej spolupráce
                                                                  SMSEZ

Dátum:  27.07.2016              
         
Správu schválil: 

Mgr. Martina Stiffelová, riaditeľka odboru bilaterálnej a multilaterálnej spolupráce SMSEZ

PhDr.Marek Moška, generálny riaditeľ SMSEZ